दंतेवाड़ा रेंज के डीआईजी का लंबे समय का जिम्मा संभालने वाले सुंदरराज पी की छवि जवानों के बीच नरम दिल और मददगार और ईमानदार अफसरों की रही है। 2003 बैच के आईपीएस अफसर सुंदरराज कोरबा और राजनांदगांव जैसे महत्वपूर्ण जिलों में पुलिस कप्तान का जिम्मा संभाल चुके हैं। कोरबा में रहते एक बड़े अपराधी गिरोह का उन्होंने खात्मा किया था। बस्तर में लंबे समय तक नक्सल आपरेशन की अगुवाई करने वाले सुंदरराज ने बेहतरीन काम किया था। उनका आमचो बस्तर, आमचो पुलिस अभियान कम्युनिटी पुलिसिंग का बेहद मशहूर रहा। हाल ही में उन्हें पुलिस मुख्यालय में नक्सल आपरेशंस का डीआईजी बनाया गया है।